Ich, ✳ Anne, ✳ graven Huges saͤligen êwirtinne von Montfort, tuͦn kunt und vergihe offenlich an disem briefe allen den, die
in ansehent, ✳ lesent ✳ oder hoͤrent lesen, ✳ daz ich mit guͦter betrahtunge, mit verdahtem sinne ✳ und mit rate willen un̄ verhengenuͤst
miner kinde, gravē ✳ Fridriches, ✳ gravē ✳ Huges und ander miner erben ✳ han gegeben ze kovende reht und redelich den erberen
vroͧwen, der ✳ ✳ abtissen und dem convent des klosters ze Kuͤngesvelt, Sant Claren ordens, alles daz guͦt, daz ich in dem Aigen
hatte, dem man sprichet daz Guͦt vō Veringen ald daz guͦt ze Altenburch, ✳ un̄ swaz dar zuͦ gehoͤret, gesuͤchtes un̄ ungesuͦchtes,
fuͤr lediges un̄ rehtes aigen, ✳ dez ich rehtˀ erbe bin ✳ un̄ mich angerbt ist vō miner vroͧwen seligen, miner muͦter, vro ✳ Verenun ✳
von Veringen, umb ✳ drithalbhundert ✳ march guͦtes und loͤtiges silbers k Zuͤrichs gweges. des selbē guͣtes ich gar un̄ gaͤnzlich
gwert bin un̄ in minē un̄ miner kinde nutz komē ist. ✳ und han den selben vroͧwē un̄ dem convent des klosters ze Kuͤnegesvelt
daz selbe guͦt gevertiget und bestaetet mit mines vogtes hant, gravē ✳ Uͦlrichs ✳ vō Montfort, der mir vor gerihte mit rehtˀ urtail ze
vogt gegebē un̄ ertailet wart. ✳ und sol ich un̄ miniu kint, diu vorgnantē, un̄ min erben des guͦtes gwer sin nach reht fuͤr lediges
aigen an allen dē stetten, da es der convent des vorgnantē klostˀs ze Kuͤnegesvelt bedarf oder notdurftig ist. ✳ ich enzihe mich och
un̄ miniu kint, diu vorgnantē, un̄ unser erben aller der ansprache, mit der wir immer widerkomē moͤhtent ze dem vorgnantē guͤte
vor gaistlichē oder weltlichē gerihte. ✳ ditz verjehen wir alle gmainlich un̄ ainmuͦtliche offenlich an disem briefe. ich, graf ✳ Uͦlrich ✳
vō Montfort, kunde och an disem briefe, daz ich dē vorgnantē kof bestaͤtet han mit miner hant, wan ich der vorgnantˀ vro
Annun ✳ vor geriht mit urtail ze vogt gegebē wart. ✳ wir, vorgnantē graf ✳ Fridrich ✳ un̄ graf ✳ Hug, ✳ gebruͦder, kundent och un̄
verjehent an disem briefe, daz wir mit versintē un̄ verdaht̄ willen staete un̄ gantz habent un̄ han wellent den vorgnanten
kof un̄ alle diu dink un̄ gedinge, diu unser muͦter, vro ✳ Anne, ✳ diu vorgnant, getan hat, als an disem briefe gescriben ist. ✳
diser dinge sint gezuͤge die erbarē luͤte ✳ Ruͦdolf, ✳ der altamman vō Veltkirch, ✳ ✳ Joni Hermā ✳ der rittˀ, ✳ Hannes ✳ vō Fuͦzzach,
✳ Frike, ✳ Walthers sun, un̄ ✳ Uͦlrich, ✳ sin bruͦder, ✳ Ruͦdolf ✳ der lantamman, ✳ Uͦlrich ✳ der Litscher, ✳ Ruͦdi ✳ vō dem Ofen, ✳ Ruͦdi ✳ Phaffenmort, ✳ Hainrich ✳ vō Aemptz, burgˀ ze Veltkirch, un̄ ander erber luͤte gnuͦge. ✳ und daz ditz alles staetes un̄ gantz belibe, so
gib ich, vorgnantiu ✳ Anne, ✳ dem convent dez klosters ze Kuͤnegesvelt disen brief, besigeltē mit minē insigel, ✳ mit gravē
✳ Uͦlrichs ✳ insigel vō Montfort dez vorgnanttē un̄ mit miner kinde insigel, gravē ✳ Fridrichs ✳ un̄ gravē ✳ Huges, ✳ dˀ vorgnantˀ,
ze ainē gwarē un̄ gwissem urkunde aller der dinge un̄ gedinge, so hie an disem briefe gescribē sint. ✳ wir, vorgnantē
✳ Uͦlrich, ✳ Fridrich ✳ un̄ ✳ Hug, ✳ gravē vō Montfort, gebent unseriu insigel an disen brief durch der vorgnantˀ vro ✳ Annū
bet willen ze ainer êwiger sicherhait un̄ bestaetunge der sache un̄ der gedinge, so an disem brief gescribē sint. ditz
geschach ze Veltkirch in der stat in dē jare, do man zalte vō gottes geburt ✳ druzehenhundert ✳ jare, dar nach in dem
vierzehendē jare, an dē samstag nach sant Jacobs ✳ tag, dē nahstē. ✳